**OBČINA RENČE-VOGRSKO SKRAJŠANI POSTOPEK OBČINSKI SVET**

*NASLOV:*

**ODLOK O DOPOLNITVI ODLOKA O USTANOVITVI** **JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

*PRAVNA PODLAGA:*

* 119. a člena Pravilnika o spremembah in dopolnitvah Pravilnika o postopkih za izvrševanje proračuna Republike Slovenije (Uradni list RS, št. 11/22),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče (v nadaljevanju: OŠ Renče) je dne 1. 6. 2022 zaprosila Občino Renče-Vogrsko, da v ustanovitveni akt vključi določbo za opravljanje tržne dejavnosti v skladu s Pravilnikom o spremembah in dopolnitvah Pravilnika o postopkih za izvrševanje proračuna Republike Slovenije.

119.a člen navedenega pravilnika določa, da mora akt o ustanovitvi posrednega uporabnika državnega proračuna, ki je javni zavod in ki poleg javne službe opravlja tudi prodajo blaga in storitev na trgu, vsebovati določbo, da javni zavod prodajo blaga in storitev na trgu lahko izvaja le, če bo z izvajanjem te zagotovil najmanj pokritje vseh s to dejavnostjo povezanih odhodkov.

Predlaga se skrajšan postopek sprejema, ker gre za dopolnitev odloka na podlagi predpisa.

*RAZLOGI ZA SPREJETJE SKLEPA:*

Ministrstvo za izobraževanje, znanost in šport je OŠ Renče, ki je tudi posredni uporabnik državnega proračuna, pozvalo, da za dejavnosti, ki jih opravlja kot prodajo blaga in storitev na trgu, pripravi cenik in akt, ki ureja prodajo blaga in storitve na trgu.

*CILJI IN NAČELA:*

Cilj dopolnitve odloka je uskladitev ustanovitvenega akta z določilom 119.a člena Pravilnika o spremembah in dopolnitvah Pravilnika o postopkih za izvrševanje proračuna Republike Slovenije.

*OCENA STANJA:*

Dopolnitev odloka je potrebna, da lahko OŠ Renče pripravi akt (Pravilnik o prodaji blaga in storitev na trgu) in cenik blaga in storitev, ki jih prodaja na trgu.

*FINANČNE IN DRUGE POSLEDICE:*

Ob sprejetju predlaganega Odloka za Občino Renče-Vogrsko ne bodo nastale finančne ali kakršnekoli druge obveznosti.

Pripravila:

Vladka Gal Janeš

Višja svetovalka I za družbene dejavnosti

Predlog odloka:

Na podlagi 119. a člena Pravilnika o spremembah in dopolnitvah Pravilnika o postopkih za izvrševanje proračuna Republike Slovenije (Uradni list RS, št. 11/22) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na svoji \_\_\_. seji, dne \_\_\_\_\_\_ sprejel

**ODLOK**

**o dopolnitvi Odloka o ustanovitvi javnega zavoda**

**Osnovna šola Lucijana Bratkoviča Bratuša Renče**

1. člen

V Odloku o ustanovitvi javnega zavoda Osnovna šola Lucijana Bratkoviča Bratuša Renče (Uradno glasilo št. 20/96, 13/98 in Uradne objave – Časopis OKO, št. 12/2001, 9/2002 in Uradne objave v Občinskem glasilu, št. 11/08 in št. 5/2010) se v 5. členu doda nov četrti odstavek, ki se glasi:

»Zavod prodajo blaga in storitev na trgu lahko izvaja le, če bo z izvajanjem te zagotovil najmanj pokritje vseh s to dejavnostjo povezanih odhodkov.«.

1. člen

Ta odlok prične veljati naslednji dan po objavi v Uradnih objavah v Občinskem glasilu.

 Tarik Žigon, l. r.

 Župan

Številka:

Bukovica,